इसके लिए हेडबैंड, हेयरबैंड, या बॉबी पिनों का प्रयोग करें ताकि आपके बाल और लटें अच्छी तरह से पीछे हो जाएँ और आपका चेहरा अच्छी तरह दिखे | जाहिर है कि आप ये नहीं चाहेंगे/चाहेंगी कि फेशियल करते समय आपके बालों के कारण कोई बाधा उत्पन्न हो | मेकअप हटाने और चेहरे को धोने के लिए अपने किसी पसंदीदा क्लीनजर का प्रयोग करें | एकदम ठन्डे, या काफी गर्म पानी का प्रयोग करने की बजाय गुनगुने पानी का प्रयोग करें क्योंकि चेहरे की नाजुक त्वचा के लिए गुनगुने पानी का तापमान ही सबसे सही होता है |  फेशियल की शुरुआत करने से पहले निश्चित रूप से अपना पूरा मेकअप साफ़ कर लें | अगर आप कुछ नया करने की इच्छा रखते/रखती हों तो अपना चेहरा धोने के लिए आयल क्लींजिंग मेथड का प्रयोग करें | बादाम, जोजोबा, या ओलिव आयल को अपने चेहरे पर लगायें और फिर इसे गुनगुने पानी से गीले किये कपड़े से पोंछ के साफ़ कर दें | यह मेकअप हटाने का सबसे अच्छा तरीका है और इससे त्वचा पर भी कोई दुष्प्रभाव नहीं पड़ता है | चेहरे पर मृत कोशिकाएं (dead skin cells) जमा हो जाती हैं और इनके कारण चेहरा मुर्झाया सा दिखने लगता है | त्वचा को चमकीला बनाने के लिए इसे एक्स्फोलीएट करना किसी भी फेशियल रूटीन का बहुत महत्वपूर्ण अंश है | त्वचा को रगड़कर मृत कोशिकाओं को सौम्य तरीके से हटाने के लिए अपने पसंदीदा फेशियल स्क्रब का प्रयोग करें | अगर आपके पास स्क्रब उपलब्ध नहीं हो तो आप खुद का स्क्रब भी बना सकते/सकती हैं | इन आसान से कॉम्बिनेशन्स को आजमायें:  1 छोटा चम्मच चीनी, 1 छोटा चम्मच शहद, और 1 छोटा चम्मच दूध 1 छोटा चम्मच पिसा हुआ ओटमील, 1 छोटा चम्मच शहद, और 1 छोटा चम्मच ओलिव आयल 1 छोटा चम्मच पिसे हुए बादाम, 1 छोटा चम्मच शहद, और 1 छोटा चम्मच पानी फेशियल स्क्रब के सभी अवशेषों को हटाने के लिए एक आखिरी बार फिर से अपने चेहरे को धो लें | अपनी आँखों और नाक के आस-पास से स्क्रब साफ़ करने के लिए गुनगुने पानी में भिंगोये हुए किसी वाशक्लोथ का प्रयोग करें | किसी नर्म तौलिये से अपने चेहरे को थपथपाते हुए पोंछ कर इस प्रक्रिया की समाप्ति करें | मसाज से ब्लड सर्कुलेशन तेज होता है जिससे आपको ज्यादा स्वस्थ, चमकीली त्वचा की प्रप्ति होती है | अब जब आपका चेहरा साफ़ हो गया है तो फेशियल के अगले चरण पर जाने से पहले अपने आप को एक मसाज देकर पेम्पर करें | इसके लिए अपनी तर्जनी ऊँगली और मध्यमा से सर्कुलर मोशन में अपने चेहरे को...

===
Write a summary of the previous text in Hindi:
अपने बालों को चेहरे से हटा के पीछे खींचें: किसी सौम्य क्लीनजर से अपने चेहरे को साफ़ करें: किसी फेशियल स्क्रब या दूसरे एक्स्फोलीएंट का प्रयोग करें: अपने चेहरे को धो लें और इसे थपथपा के सुखाएं: फेशियल मसाज दें: